

**POZIV ZA DOSTAVU PONUDA ZA PREDMET NABAVE:**

**Produženje i izrada novih staza sa rubnjacima na gradskom groblju Borik**

**Evidencijski broj nabave: BN-8-2024/K**

U Bjelovaru, srpanj 2024.

Sadržaj:

1. Opći podaci

2. Podaci o predmetu nabave

3. Dokumentacija koju su ponuditelji obvezni dostaviti uz ponudu

4. Podaci o ponudi

5. Jamstvo za uredno ispunjenje ugovora

6. Ostale odredbe

 Obrazac 1. Ponudbeni list

 Obrazac 2. Izjava o dostavi jamstva za uredno ispunjenje ugovora

 Obrazac 3. Troškovnik

Naručitelj Komunalac d.o.o. Bjelovar, Ferde Livadića 14a, OIB 27962400486 objavljuje Poziv za dostavu ponuda za predmet nabave: Produženje i izrada novih staza sa rubnjacima na gradskom groblju Borik. Sukladno članku 12. Zakona o javnoj nabavi (Narodne novine, broj: 120/16 i 114/22, dalje u tekstu: ZJN) za nabavu roba, radova i usluga procijenjene vrijednosti do 26.540,00 eura bez PDV-a, odnosno 66.360,00 eura bez PDV-a (tzv. Jednostavna nabava) Naručitelj nije obvezan provoditi postupke javne nabave propisane Zakonom o javnoj nabavi, već je obvezan provoditi postupak nabave sukladno Pravilniku o provođenju postupka jednostavne nabave.

Ovaj poziv za ponudu biti će objavljen na internetskim stranicama <http://komunalac-bj.hr/>.

U skladu sa Pravilnikom o provođenju postupka jednostavne nabave naručitelj **Komunalac d.o.o. Bjelovar, Ferde Livadića 14a, OIB 27962400486** pokreće postupak nabave radova: Produženje i izrada novih staza sa rubnjacima na gradskom groblju Borik**,** te vam upućujemo poziv za dostavu ponude prema dolje navedenim uvjetima.

**1. OPĆI PODACI O NARUČITELJU**

1.1. Naručitelj

Naziv naručitelja: Komunalac d.o.o.

Sjedište naručitelja: Ferde Livadića 14a, 43000 Bjelovar

OIB naručitelja: 27962400486

Broj telefona: 043/622-100, Broj telefaksa: 043/622-157,

Internetska adresa:[www.komunalac-bj.hr](http://www.komunalac-bj.hr)

Adresa elektroničke pošte: nabava2@komunalac-bj.hr

**1.2. Osoba ili služba zadužena za kontakt:**

 Sve informacije vezano na predmet nabave Ponuditelji mogu dobiti na adresi Naručitelja:

Opći dio

* Jelena Bednjačić

tel: 043/622-131, e-mail: nabava2@komunalac-bj.hr

Tehnički dio

* Katica Muškinja Matoš

 tel: 043/245-531, e-mail: kmuskinja@komunalac-bj.hr

Sva pojašnjenja u vezi nadmetanja, dokumentacije za nadmetanje kao i dostavu ponuda, Ponuditelj može tražiti od Naručitelja isključivo u pisanom obliku, poštanskom pošiljkom, telefaksom ili elektroničkom poštom (e-mail).

**1.3.** **Evidencijski broj nabave BN-8-2024/K**

**1.4. Popis gospodarskih subjekata s kojima je naručitelj u sukobu interesa** temeljem članka 76. do članka 80. Zakona o javnoj nabavi (Narodne novine, broj: 120/16 i 114/22)

Temeljem članka 76. do članka 80. Zakona o javnoj nabavi, naručitelj Komunalac d.o.o. ne smije sklapati ugovore o javnoj nabavi sa sljedećim gospodarskim subjektom (u svojstvu ponuditelja, člana zajednice ponuditelja, ili podizvoditelja odabranom ponuditelju):

* BTC d.o.o. Bjelovar OIB 90466397998
* PIŠTA TRANSPORTI, prijevoznički obrt, vl. Dragan Piščević

**1.5. Vrsta postupka nabave**

Jednostavna nabava koja je izuzeta od primjene odredaba Zakona o javnoj nabavi.

**1.6. Procijenjena vrijednost nabave**

Procijenjena vrijednost nabave je 43.000,00 eura bez PDV-a.

**1.7. Navod provodi li se elektronička dražba**

Ne provodi se.

**2. PODACI O PREDMETU NABAVE**

**2.1. Predmet nabave**

Produženje i izrada novih staza sa rubnjacima na gradskom groblju Borik , M. Šufflaya 36A, Bjelovar u skladu sa troškovnikom u Prilogu. Gospodarski subjekti prije podnošenja ponude mogu izvršiti uvid na mjesto radova radnim danom između 08:00 i 12:00 uz prethodnu najavu poslovođi Katica Muškinja Matoš na tel: 043/245-531, e-mail: kmuskinja@komunalac-bj.hr .

**2.2. Količina predmeta nabave**

Količina predmeta nabave je okvirna i specificirana je u Troškovniku koji je sastavni dio ovog poziva na dostavu ponude.

Stvarna nabavljena količina radova na temelju sklopljenog ugovora o javnoj nabavi može biti veća ili manja od okvirne količine uzimajući u obzir čl. 314-321 ZJN.

Ponuditelj je dužan ponuditi i izvršiti predmetne radove na način da ista odgovara svim uvjetima koji su navedeni u Pozivu za dostavu ponuda. Prilikom ispunjavanja Troškovnika ukupnu cijenu stavke izračunava kao umnožak količine stavke i cijene stavke.

**2.3. Mjesto radova**

Gradsko groblje Borik, M. Šufflaya 36A, Bjelovar

***Gospodarski subjekti mogu prije izrade svoje ponude izvršiti pregled lokacije na kojoj će se izvoditi radovi.***

***Za određivanje termina pregleda lokacije gospodarski subjekt se najavljuje osobi navedenoj kao kontakt Naručitelja radnim danom od 8:00 do 12:00 sati.***

**2.4. Rok izvršenja**

Radovi će se vršiti prema pozivu Naručitelja sukcesivno za vrijeme trajanja ugovora o radovima.

Prije početka radova obavezan je obilazak lokacije.

Rok izvršenja radova je 30 (trideset) dana od zaprimljene narudžbenice u pisanom obliku.

Rok završetka izvršenja radova je najkasnije do 30.09.2024.

Za kašnjenje u izvršenju Naručitelj će obračunati ugovornu kaznu u visini 0,5 ‰ dnevno, ali ne više od 10% ugovorene cijene.

**2.5. Rok trajanja ugovora**

Ugovor se sklapa na 30 dana.

**3. DOKUMENTACIJA KOJU SU PONUDITELJI OBVEZNI DOSTAVITI UZ PONUDU**

3.1. Ponuditelj u ovom postupku javne nabave mora dokazati svoj upis u sudski, obrtni, strukovni ili drugi odgovarajući registar u državi njegova poslovnog nastana.

Kao dokaz Naručitelj će prihvatiti **izvadak iz sudskog, obrtnog, strukovnog ili drugog odgovarajućeg registra** koji se vodi u državi članici njegova poslovnog nastana.

**Navedeni dokaz ne smije biti stariji više od šest mjeseci od dana početka postupka javne nabave.**

\*Traženi dokument (dokaz) ponuditelji mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave**.**

3.2. Ponuditelj je obvezan dostaviti **Potvrdu porezne uprave o stanju duga**, kojom mora dokazati da je ispunio obvezu plaćanja dospjelih poreznih obveza i obveza za mirovinsko i zdravstveno osiguranje.

**Potvrda ne smije biti starija od dana početka postupka javne nabave.**

3.3 Izjava da je proizvodnja asfalta u skladu sa općim tehničkim uvjetima za radove na cestama

Opći tehnički uvjeti za radove na cestama 2001)

**4. PODACI O PONUDI**

4.1. Sadržaj i način izrade ponude

Ponuda mora sadržavati sljedeće dijelove i priloge:

 a) Ponudbeni list (ispunjen, potpisan i ovjeren pečatom ponuditelja Obrazac-1)

 b) Troškovnik (ispunjen, potpisan i ovjeren pečatom ponuditelja)

 c) Dokazi

 d) Izjava o dostavi Jamstva

Ponuditelj se pri izradi ponude mora pridržavati zahtjeva i uvjeta iz ovog Poziva za dostavu ponuda.

Ponuda se, zajedno sa pripadajućom dokumentacijom, izrađuje na hrvatskom jeziku i latiničnom pismu, a cijena ponude izražava se u eurima.

Ponuda treba biti predana sa svim dokumentima navedenim u Pozivu za dostavu ponuda.

**4.2. Način dostave ponuda i/ili izmjena/dopuna ponuda**

Ponuda se dostavlja u zatvorenoj omotnici s nazivom i adresom naručitelja, nazivom i adresom ponuditelja, evidencijskim brojem nabave, nazivom predmeta nabave, naznakom "ne otvaraj".

 Ponuda u zatvorenoj omotnici se dostavlja:

 a) na adresu naručitelja: Komunalac d.o.o. Bjelovar Ferde Livadića 14a, 43 000 Bjelovar

 b) na omotnici ponude treba biti naznačeno:

**Ponuda za predmet nabave:**

 **“** **Produženje i izrada novih staza sa rubnjacima na gradskom groblju Borik"**

**BN-8-2024/K**

**"NE OTVARAJ"**

 c) na omotnici treba biti naziv i adresa ponuditelja

Ukoliko omotnica nije zapečaćena i označena u skladu s ovom odrednicom, Naručitelj neće snositi odgovornost u slučaju da se ponuda i/ili izmjena/dopuna izgubi, pogrešno ili prerano otvori te ne evidentira na otvaranju ponuda. Omotnice se moraju dostaviti na navedeni naslov Komunalac d.o.o. 43000 Bjelovar, Ferde Livadića 14a, do **06.08.2024..** godine do **12:00** sati. Nakon proteka roka za dostavu ponuda, ponuda se ne smije mijenjati. Do isteka roka za dostavu ponude ponuditelj može dodatnom, pravovaljano potpisanom izjavom izmijeniti svoju ponudu, nadopuniti je ili od nje odustati. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. Omotnice dostavljene ili zaprimljene nakon isteka roka biti će vraćene ponuditelju neotvorene, a djelomične odnosno nepotpune (nekompletne) ponude koje nemaju sve elemente tražene u Pozivu za dostavu ponuda bit će isključene.

**4.3. Dopustivost alternativnih ponuda**

Nisu dopuštene alternativne ponude.

**4.4. Cijena ponude**

Ponuditelj dostavlja ponudu s cijenom, u eurima.

Cijena ponude piše se brojkama. Cijena ponude izražava se za cjelokupni predmet nabave.

 U cijenu ponude su uračunati svi troškovi (roba, troškovi prijevoza i drugi materijalni troškovi) i popusti, bez poreza na dodanu vrijednost, koji se iskazuje zasebno iza cijene ponude.

**4.5. Kriterij za odabir ponude**

Kriterij na kojem naručitelj temelji odabir ponude je najniža cijena.

**4.6. Jezik ponude**

Ponuda mora biti izrađena na hrvatskom jeziku i latiničnom pismu.

**4.7. Rok valjanosti ponude**

Rok valjanosti ponude je 60 (šezdeset) dana od krajnjeg roka za dostavu ponuda.

**5. JAMSTVA**

**5.1. Jamstvo za uredno ispunjenje ugovora**

Isporučitelj je obavezan Naručitelju, u roku od osam dana nakon datuma potpisa ugovora, dostaviti jamstvo za uredno ispunjenje ugovora u visini od 10% (deset posto) cijene bez PDV-a. Jamstvo se izdaje u obliku bjanko zadužnice ovjerene od ovlaštene osobe solemnizirane kod javnog bilježnika u iznosu od 10% vrijednosti ugovora.

Umjesto bjanko zadužnice gospodarski subjekt može dati novčani polog (pod svrhom plaćanja potrebno je navesti da se radi o jamstvu za uredno ispunjenje ugovora i navesti broj ugovora) na transakcijski račun br. HR7424020061100000133 u iznosu od 10% vrijednosti ugovora bez poreza na dodanu vrijednost.

**6. OSTALE ODREDBE**

**6.1. Datum, vrijeme i mjesto dostave ponuda i otvaranja ponuda**

Ponude se moraju dostaviti na navedeni naslov: Komunalac d.o.o., Ferde Livadića 14a, 43000 Bjelovar, do **06.08.2024**. godine do **12:00** sati s naznakom „**Produženje i izrada novih staza sa rubnjacima na gradskom groblju Borik" BN-8-2024/K**

Otvaranje ponuda nije javno.

**6.2. Rok donošenja odluke o odabiru**

Rok za donošenje odluke o odabiru iznosi 30 dana od dana isteka roka za dostavu ponude.

**6.3. Rok, način i uvjeti plaćanja**

Naručitelj će sva plaćanja izvršiti na IBAN izvršitelja u roku od 30 dana od dana zaprimanja valjanog računa koji sadrži sve zakonom propisane elemente.

Naručitelj se, sukladno članku 6. stavku 1. Zakona o elektroničkom izdavanju računa u javnoj nabavi („Narodne novine“ broj 94/18), obvezuje zaprimiti i obraditi te izvršiti plaćanja elektroničkog računa i pratećih isprava izdanih sukladno europskoj normi.

Od 1. srpnja 2019. godine, sukladno članku 7. Zakona o elektroničkom izdavanju računa u javnoj nabavi, Naručitelj će plaćanje po ovom Ugovoru vršiti isključivo na temelju e-računa te je Izvršitelj obvezan od toga dana izdavati i slati elektroničke račune i prateće isprave sukladno europskoj normi.

Predujam je isključen, kao i traženje sredstava osiguranja plaćanja.

**6.4. Troškovi ponude**

Ponuditelj će snositi sve troškove u vezi njegovog sudjelovanja u nadmetanju, a Naručitelj ni u kojem slučaju nije odgovoran ili dužan snositi troškove bez obzira na vođenje ili ishod nadmetanja.

U cijenu je uključeno izdavanje certifikata i izjave o svojstvima za proizvedene asfaltne mješavine.

Prilog 1

**PONUDBENI LIST**

**NARUČITELJ: Komunalac d.o.o. Bjelovar, Ferde Livadića 14 a OIB 27962400486**

PREDMET NABAVE**: Produženje i izrada novih staza sa rubnjacima na gradskom groblju Borik**

**BN-8-2024/K**

**Broj i datum ponude** \_\_\_\_\_\_\_\_\_\_\_\_\_\_\_\_\_\_\_\_\_\_

1. Naziv (tvrtka ili skraćena tvrtka) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Sjedište i adresa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. OIB \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Broj računa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Banka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Navod da li je ponuditelj u sustavu PDV-a DA NE

6. Adresa za dostavu pošte \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. Adresa e-pošte \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. Kontakt osoba ponuditelja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9. Broj telefona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

10. Ovlaštena osoba za zastupanje, potpisnik ugovora \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Proučili smo Dokumentaciju za nadmetanje te sve dokumente i podatke koje nam je Naručitelj stavio na raspolaganje, detaljno smo upoznati s predmetom nabave i s uvjetima za njeno provođenje te nudimo u skladu s navedenom dokumentacijom za nadmetanje cijenu navedenu kako slijedi:

**CIJENA PONUDE**

**Cijena ponude bez PDV-a** \_\_\_\_\_\_\_\_\_\_\_\_\_\_\_\_\_\_\_\_\_\_**EUR**

**PDV 25%** \_\_\_\_\_\_\_\_\_\_\_\_\_\_\_\_\_\_\_\_\_\_**EUR**

**Cijena ponude s PDV-om** \_\_\_\_\_\_\_\_\_\_\_\_\_\_\_\_\_\_\_\_\_**\_EUR**

(Ako ponuditelj nije u sustavu poreza na dodanu vrijednost, mjesto predviđeno za upis iznosa PDV-a ostavlja se prazno, a na mjesto predviđeno za upis cijene ponude s porezom na dodanu vrijednost upisuje se isti iznos kao što je upisan na mjestu predviđenom za upis cijene bez poreza na dodanu vrijednost).

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Ime i prezime ovlaštene osobe ponuditelja)

 M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Potpis ovlaštene osobe ponuditelja)

Prilog 2

**PONUDITELJ:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime tvrtke, sjedište, adresa, MB)

**IZJAVA O DOSTAVI JAMSTVA ZA UREDNO ISPUNJENJE UGOVORA**

U jednostavnom postupku javne nabave koje provodi **Komunalac d.o.o. 43000 Bjelovar, Ferde Livadića 14a, OIB 27962400486**

**Produženje i izrada novih staza sa rubnjacima na gradskom groblju Borik**

**BN-8-2024/K**

Izjavljujemo da ćemo, ukoliko budemo odabrani kao najpovoljniji ponuditelj u jednostavnom postupku javne nabave za nabavu Produženje i izrada novih staza sa rubnjacima na gradskom groblju Borik evidencijski broj nabave BN-8-2024/K nakon sklapanja ugovora o javnoj nabavi naručitelju dostaviti bjanko zadužnicu (potvrđenu od javnog bilježnika) kao jamstvo za uredno ispunjenje ugovora u visini od 10% (desetposto) ukupne vrijednosti ili dati novčani polog u iznosu od 10% vrijednosti ugovora bez poreza na dodanu vrijednost.

Izjavu je potrebno ovjeriti potpisom osobe ovlaštene za zastupanje ponuditelja i pečatom.

U \_\_\_\_\_\_\_\_\_\_\_, \_\_\_\_\_\_\_\_\_\_\_\_ 20\_\_\_. godine

**ZA PONUDITELJA:**

(IME I PREZIME, te potpis ovlaštene osobe za zastupanje gospodarskog subjekta)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_